1. juunist ei liigu Tallinnas enam trammid number 1 ja 2, kuna Kopli trammitee läheb remonti.
Tallinnas algab homme Kopli trammitee rekonstrueerimine, mis tähendab, et näiteks raudteejaama või sealt kesklinna pääsemiseks tuleb septembrini kasutada bussi, vahendas "Aktuaalne kaamera".
Tööde käigus rajatakse Balti jaama kõrvale ajutine tagasipöördering, mistõttu alates septembrist saab trammiga taas sõita raudteejaamani.
Kuni Kopli depooni rekonstrueeritava trammitee kogupikkus on 16 kilomeetrit ning ligi 20 miljonit eurot maksma minevad tööd lõpevad tuleva aasta oktoobris.
Trammide asemel teenindavad reisijaid 52. liini bussid.
Toimetaja: Merili Nael